
Ministru kabineta noteikumi Nr. 120
Rīgā 2025. gada 25. februārī (prot. Nr. 8 28. §)
Grozījumi Ministru kabineta 2019. gada 16. jūlija noteikumos Nr. 357 "Kooperatīvo sabiedrību atbilstības noteikumi"
Izdoti saskaņā ar Kooperatīvo sabiedrību likuma
8. panta otro daļu
· Izdarīt Ministru kabineta 2019. gada 16. jūlija noteikumos Nr. 357 "Kooperatīvo sabiedrību atbilstības noteikumi" (Latvijas Vēstnesis, 2019, 150. nr.; 2021, 165. nr.) šādus grozījumus:
· 1. Papildināt ar 9.2.1 apakšpunktu šādā redakcijā:
· "9.2.1 sabiedrība, kas darbojas augļu un dārzeņu, putnkopības vai biškopības nozarē vai sniedz lauksaimniecības tehnikas pakalpojumus, var neveidot šo noteikumu 9.2. apakšpunktā minēto padomi, ja sabiedrības valdē nav biedru vairākuma;".
· 2. Izteikt 10.4. apakšpunktu šādā redakcijā:
· "10.4. sabiedrībai lauksaimniecības preču un pakalpojumu apgrozījums ir vismaz ar 10 biedriem, sabiedrībai, kura darbojas augļu un dārzeņu, putnkopības vai biškopības nozarē vai sniedz lauksaimniecības tehnikas pakalpojumus, – vismaz ar pieciem biedriem, bet sabiedrībai, kuras biedri ir tikai citas sabiedrības, – vismaz ar trim biedriem;".
· 3. Papildināt ar 10.11.1 apakšpunktu šādā redakcijā:
· "10.11.1 sabiedrībai, kura atbilstoši normatīvajiem aktiem par ražotāju organizāciju atzīšanu un atbalsta piešķiršanu ir atzīta kā ražotāju organizācija augļu nozarē, nepiemēro šo noteikumu 10.11. apakšpunktā minēto prasību;".
· 4. Papildināt ar 19.1 punktu šādā redakcijā:
· "19.1 Ja sabiedrība dabas apstākļu vai citu ārēju neparedzētu un nepārvaramu šķēršļu dēļ nevar izpildīt kādu no šo noteikumu II nodaļā minētajiem kritērijiem, komisija izvērtē sabiedrības sniegto paskaidrojumu par neizpildes iemesliem un, ja kritēriji nav izpildīti objektīvu iemeslu dēļ, var pieņemt lēmumu par atbilstības statusa piešķiršanu."

